มุมเทคโนโลยี

= **มุมเทคโนโลยี** =

**เปิดตัวเทคโนโลยีใหม่ หวังเป็นสื่อกลางระหว่างผู้ปกครอง-นร.-ครู**
เปิดตัวเทคโนโลยีใหม่ หวังเป็นสื่อกลางระหว่างผู้ปกครอง-นร.-ครู ให้สื่อสารและส่งข้อมูลได้เรียลไทม์ ทั้งเวลาเข้าเรียนและผลการเรียน ต่อยอดจากการใช้เพื่องานธุรการ… นายพีรเวท กิจบูรณะ ผู้ช่วยกรรมการผู้อำนวยการ ส่วนงานการตลาดเอสเอ็มอี บริษัท แอดวานซ์ อินโฟร์ เซอร์วิส จำกัด (มหาชน) หรือ เอไอเอส เปิดเผยถึงความร่วมมือกับสถาบันเทคโนโลยีศรีราชา ในการประยุกต์ใช้เทคโนโลยี School Solutions ว่า ปัจจุบัน สถาบันการศึกษาให้ความสำคัญกับการประยุกต์ใช้เทคโนโลยีเพื่อบริหารจัดการ ระบบงานธุรการต่างๆ อย่างมีประสิทธิภาพ ส่งผลให้การทำงานด้านวิชาการมีศักยภาพ ล่าสุด บริษัทฯ จึงพัฒนา School Solutions เพื่อตอบโจทย์สถาบันการศึกษา ในการสร้างความอุ่นใจให้ผู้ปกครอง ทั้งยังช่วยให้โรงเรียนสามารถสื่อสารข้อมูลต่างๆ กับผู้ปกครองได้อย่างรวดเร็วและทันต่อสถานการณ์ โดยฟังก์ชัน School Solutions ประกอบด้วย การรายงานเวลาเข้าเรียนผ่านเอสเอ็มเอสไปยังโทรศัพท์เคลื่อนที่ของผู้ปกครอง แบบเรียลไทม์ ภายหลังนักเรียน-นักศึกษาสแกนนิ้วมือเมื่อเข้าเรียน และรายละเอียดผลการเรียน อาทิ การลงทะเบียนของนักเรียน-นักศึกษา ทำให้โรงเรียนสามารถสื่อสารข้อมูลต่างๆ ได้อย่างรวดเร็ว ปัจจุบันมีสถาบันการศึกษาหลายแห่งนำบริการดังกล่าวไปประยุกต์ใช้ ด้วยความง่ายและสะดวกของเทคโนโลยีเอสเอ็มเอส จึงไม่มีข้อจำกัดด้านการใช้งาน สถาบันการศึกษาที่สนใจสามารถสอบถามรายละเอียดเพิ่มเติมได้ที่ AIS Corporate Call Center โทร.1149 หรือ www.ais.co.th/business